La prezidanto ne subtenis la buĝeton de TEJO
#000000
Post diskuto, la komitato de TEJO aprobis novan buĝeton por 2022. Sed tuj post la voĉdonado la eliranta prezidanto de TEJO, Léon Kamenický, agnoskis ke li ne subtenis la buĝeton kaj proponis rekomenci la diskuton. ”Estis foje tre malagrable estri organizon kun tiom da malordo kaj neklareco en financoj”, li skribis.
#000001
Pro la nericevo de administra subvencio de 85 000 eŭroj, la estraro de TEJO devis prepari novan buĝeton. Ĝi estis prezentita al la komitato dum komitatkunsido la 23-an de julio.
#000002
Laŭ la nova plano, TEJO havos deficiton de 31 000 eŭroj – sed eĉ tia rezulto dependas je ricevo de subvencio de 35 000 eŭroj de ESF kaj/aŭ UEA.
#000003
Kutime la buĝetoj de TEJO estas aprobataj preskaŭ unanime. Ĉi-foje tamen estis multe malpli da subteno. Nur 13 komitatanoj voĉdonis jese, 8 sin detenis kaj 1 voĉdonis kontraŭ la aprobo de la buĝeto. Se oni konsideras ke 12 komitatanoj maltrafis la voĉdonadon, malplimulto de la komitato subtenis la buĝeton.
#000004
Kamenický skribis al la komitat-retlisto ke li konsideras la buĝeton nur ”provizora”. Ĉar aperis ”novaj informoj” rilate al la provoj gajni novan subvencion de ESF aŭ UEA, li proponis ke la komitato rediskutu la financojn dum la sekva komitatkunsido, ĉefe la dungojn, ĉar ili estas la plej granda elspezo de TEJO.
#000006
Li krome kritikis la financan staton en TEJO:
#000008
Tiuj esprimoj de Léo multe respegulas las samajn problemojn de lokaj kaj naciaj organizaĵoj, malmultaj homoj volas esti estroj de Esperanto-organizoj sed tiuj malmultaj kiuj jese volas malmulte scias pri financo, tial niaj organizoj havas malmulte da ŝancoj aktiviĝi kaj travivi krizojn, ili pensas ke E-organizoj povas ”Vivi” el aero, kaj eĉ por peti subvenciojn oni devas esti multe pli lertaj ĉar subvencioj estas ofte kontrolitaj de la ŝtatoj aŭ kontrol-institucioj. Nu, Léo pravas je tiu senco, kompreneble mi ne povas pruvi ĉu ĉio veras en TEJO ĉar mi ne estas en tiu organizo, sed la problemo ofte aperas en nia E-grupoj.
#000015
Aliĝi al 400 aliaj abonantoj
#000023